OpenLLM-France/wikimedia huggingface dataset:
# Wataru Yoshizumi

Wataru Yoshizumi (18 de juny de 1963, Tòquio) és una dibuixant de manga. El seu veritable nom és Mari Nakai. Wataru va començar estudiant en la universitat pública Hitotsubashi. Més tard va descobrir la seva habilitat com mangaka i va decidir ingressar en la universitat de manga. En 1984 va debutar en la Revista Ribon, on ha publicat bona part de la seva obra, amb una historieta curta titulada Radical Romance. Després d'un temps treballant a mitja jornada com a oficinista, va decidir dedicar-se exclusivament a dibuixar historietes.
Aquesta autora ha anat millorant amb els anys fins a arribar a l'instant de convertir-se en una de les deesses del manga. Va començar amb històries curtes i senzilles, algunes de les quals van anar posteriorment recopilades en el volum Quartet Game. Amb la seva primera obra llarga, Handsome na kanojyo, va assolir la fama entre els lectors de la revista Ribon.
Quan realment aquesta mangaka va arribar al cim va ser quan va publicar la seva obra mestra Marmalade Boy, la qual va tenir una versió animada que va fer la volta al món i va introduir el shojo, el manga per a noies, al món occidental.
Després d'aquesta obra, va assolir nous èxits dins el gènere shojo, si bé en els darrers temps ha fet el salt al gènere del josei, el manga per a dones adultes, amb títols com Cherish o Spicy Pink, tot i que no ha deixat de publicar a la revista Ribon.
Entre les seves amistats es troben altres reconegudes mangakas: Ai Yazawa (autora de Paradise Kiss i Nana), Miho Obana (autora de La joguina dels nens), Megumi Mizusawa (autora de Himechan no Ribbon) i Naoko Takeuchi (autora de la cèlebre Sailor Moon).

## Obres

* Radical Romance (1984, Ribon original, Shueisha)
* Heart Beat (Ribon original, Shueisha)
* Another Day (1987, Ribon original, Shueisha)
* Tenshi no bôken/ (1987, Ribon original, Shueisha)
* Quartet Game (1988, Ribon, Shueisha, publicada en un tom juntament amb Heart Beat i Another Day)
* Green Eyes (Ribon original, Shueisha)
* Handsome na kanojo (Manga 9 toms i OVA, inclou Radical Romance, Tenshi no Boken i Green eyes)(1988, Ribon, Shueisha)
* Marmalade Boy (Manga, Anime 8 toms i OVA) (1992, Ribon, Shueisha)
* Kimishima Iranai (1996, Solament tu, 2 toms)
* Mint na bokura (Somos Chicos De Menta, 6 toms, 16 comic-books) (1998, Ribon, Shueisha)
* Random Walk (manga 3 toms) (2000, Ribon, Shueisha)
* Ultra Maniac (Manga 5 toms, Anime i OVA) (2002, Ribon, Shueisha)
* Datte suki nan damon (Perquè m'agrades, manga 2 toms) (2004, Ribon, Shueisha)
* Happiness (2006, Chorus Magazine, Shueisha)
* Cherish (2007, Chorus Magazine, Shueisha [publicada en un tom juntament amb Hapiness])
* Spicy Pink (2007)
* Baby it's you (Ribon, Shueisha)
* PXP (Ribon) (2008, publicada en un tom juntament amb Baby it's You)
* Capuccino (2009, Chorus Magazine, Shueisha)
* Chitose etc. (manga 7 toms, 2010, Margaret comics, Shueisha)
* Marmalade Boy Little (2013, Cocohana, Shueisha)

## Referències

* ↑ BARCELONA, J. M. B. «Wataru Yoshizumi: "Treballo de sol a sol"». elperiodico, 31-10-2010.
* ↑ Wataru Yoshizumi a l'Enciclopèdia d'Anime News Network (anglès)
# Campionat britànic de motocròs 1980

La temporada de 1980 del Campionat britànic de motocròs fou la 29a edició d'aquest campionat, organitzat per l'ACU.

## Classificació final
### Open

| Posició | Pilot | Motocicleta | Punts |
| 1 | Geoff Mayes | Maico | 259 |
| 2 | Andy Roberton | Yamaha | 213 |
| 3 | Dave Tomasik | KTM | 208 |
| 4 | Graham Noyce | Honda | 205 |
| 5 | Dave Watson | Suzuki | 188 |
| 6 | Dave Thorpe | Kawasaki | 165 |
| 7 | Neil Hudson | Maico | 164 |
| 8 | Roger Harvey | Maico | 146 |
| 9 | Rob Hooper | Maico | 142 |
| 10 | Peter Mathia | Montesa | 139 |

### 250cc National

| Posició | Pilot | Motocicleta | Punts |
| 1 | Jonathan Wright | Suzuki | 254 |
| 2 | Vic Allan | KTM | 179 |
| 3 | Peter Mathia | Montesa | 173 |
| 4 | Roger Harvey | Maico | 171 |
| 5 | Dave Watson | Suzuki | 126 |
| 6 | Paul Hunt | Yamaha | 124 |
| 7 | Dave Tomasik | KTM | 111 |
| 8 | Jeremy Whatley | Kawasaki | 103 |
| 9 | Perry Leask | Husqvarna | 90 |
| 10 | Steve Harrison | Kawasaki | 90 |

## Referències

* «Grande Bretagne - Auto Cycle Union» (PDF) (en francès). memotocross.fr, 24-02-2023. [Consulta: 27 febrer 2023].
# Maccabi Asdod BC

El Maccabi Asdod BC (en hebreu: מכבי אשדוד) és la secció de bàsquet del club poliesportiu Maccabi Asdod, de la ciutat de Asdod a Israel. Va ser fundat en 1961 i juga a la lliga israeliana de bàsquet. Disputa els seus partits en el HaKiriya Arena, amb capacitat per 2.200 espectadors.

## Posició en la Lliga

| 1998 - (1-3) 1999 - (11-B) 2000 - (B) 2001 - (6-B) 2003 - (9-Nat) 2004 - (5-Nat) 2005 - (8-Nat) 2006 - (10-Nat) 2007 - (12-Nat) | 2008 - (10-Nat) 2009 - (2-Nat) 2010 - (4-Nat) 2011 - (6-Premier League) 2012 - (6) 2013 - (10) 2014 - (12) 2015 - (11) 2016 - (9) |

## Palmarès

* Lliga israeliana de bàsquet
** Finalistes (1): 2011/12
* Copa israeliana de bàsquet
** Finalistes (1): 2015/16
* Copa de la Lliga israeliana de bàsquet
** Finalistes (1): 2012

## Vegeu també

* Maccabi Ironi Asdod

## Enllaços externs

* Pàgina en Eurobasket.com
# Philautus mittermeieri

Philautus mittermeieri és una espècie de granota que es troba a Sri Lanka.
Està amenaçada d'extinció per la pèrdua del seu hàbitat natural.

## Referències

* Meegaskumbura, M. & Manamendra-Arachchi, K. 2006. Philautus mittermeieri. Llista Vermella d'Espècies Amenaçades de la UICN 2006. Consulta: 8 de gener de 2008.
# Pou de glaç de Castanyet

El Pou de glaç de Castanyet és una obra de Santa Coloma de Farners (Selva) inclosa a l'Inventari del Patrimoni Arquitectònic de Catalunya.

## Descripció

Es tracta de les restes d'un antic pou de glaç situat prop de la riera de Castanyet. Actualment només queda una quarta part del mur de pedra seca que arriba fins a l'arrancada de la volta desapareguda. El parament presenta cavitats regulars on s'hi devien disposar els travessers de les politges. La construcció està amagada per la vegetació i ha quedat situada a la paret d'un marge.

## Història

L'any 1720 l'ajuntament de Santa Coloma de Farners fa una capitulació per a la distribució i venda de glaç a la vila, això explica que hi hagi més d'un pou que es conservi.

## Referències

* 1 2 «Pou de glaç de Castanyet». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 març 2019].
# Cantoria

Cantoria és un municipi de la província d'Almeria, Andalusia. L'any 2005 tenia 3.565 habitants. La seva extensió superficial és de 79 km² i té una densitat de 45,1 hab/km². Limita amb Albox, Partaloa, Fines i Albánchez. Està situada a una altitud de 382 metres i a 92 kilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 3.357 | 3.206 | 3.206 | 3.147 | 3.147 | 3.223 | 3.230 | 3.382 | 3.565 |
# Reserva natural estricta de Babàneuri

La Reserva natural estricta de Babàneuri (georgià: ბაბანეური) és una àrea protegida del municipi d'Akhmeta, regió de Kakheti, a Geòrgia, a la riba del riu Alazani, a 439–985 metres sobre el nivell del mar.
La reserva natural es troba als peus del Gran Caucas a les rodalies dels pobles Babàneuri i Argok, i inclou també les zones protegides de Bàtsari-Babàneuri. L'objectiu principal és protegir fins a 240 hectàrees de l'arbreda de zelkova (Zelkova carpinifolia), arbres que apareixen a la Llista vermella regional de Geòrgia.
La reserva natural estricta de Babàneuri forma part de les àrees protegides de Bàtsari-Babàneuri, que també inclou la reserva natural estricta de Bàtsari i la reserva gestionada d'Ilto.

## Flora

La reserva natural té l'arbreda més gran de la planta més rara de Geòrgia - la zelkova caucàsica - un arbre que ha sobreviscut del període terciari i que es considerava que ja havia desaparegut de la superfície de la terra, però el 1946 va ser redescoberta a les ribes del riu Alazani. Aquests arbres relictes poden assolir una alçada de 30 m amb un diàmetre de tronc de 90 cm. El roure georgià, l'auró blanc i la zelkova caucàsica es barregen. El sotabosc està representat per l'arç blanc, l'olivereta, el nespler i el roser silvestre.

## Fauna

Nombrosos ocells cantors passen l'hivern en un bosc conservat. També hi viuen una gran varietat de mamífers: martes, cabirols, conills, guineus i altres.

## Referències

* ↑ «Babaneuri». Protected Planet. Arxivat de l'original el 2020-06-06. [Consulta: 28 novembre 2020].
* ↑ T.Patarkalashvili Forest biodiversity of Georgia and endangered plant species Annals of Agrarian Science, Volume 15, Issue 3, September 2017, Pages 349-351 https://doi.org/10.1016/j.aasci.2017.06.002
* ↑ «Batsara-Babaneuri Protected Areas - Agency of Protected Areas of Georgia» (en anglès). [Consulta: 28 novembre 2020].
# Gerbillus pyramidum

Gerbillus pyramidum és una espècie de mamífer rosegador de la família dels múrids. Viu al Txad, Egipte, Mali, Mauritània, el Níger i el Sudan. El seu hàbitat natural són els deserts i semideserts. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, pyramidum, significa ‘de les piràmides’ en llatí.

## Referències

* ↑ Aulagnier, S.; Granjon, L. Gerbillus pyramidum. UICN 2016. Llista Vermella d'espècies amenaçades de la UICN, edició 2016, consultada el 5 agost 2017.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Verges (desambiguació)

* No s'ha de confondre amb Vergés.
«Verges» té aquests significats:
* Verges (Baix Empordà), un municipi de la comarca del Baix Empordà.
* Verges (Jura), un municipi francès, situat al departament del Jura i a la regió de Franc Comtat.
* Deux-Verges, un municipi francès, situat a la regió d'Alvèrnia, al departament de Cantal.
* Saint-Jean-de-Verges, un municipi de la regió del Migdia-Pirineus, departament de l'Arieja.
* Batalla de Verges, un combat de la Guerra dels Nou Anys, durant la invasió francesa del Principat de Catalunya.
* Castell de Verges, era el nucli primigeni de Verges, al Baix Empordà.
Viccionari
# Cala Llonga (Eivissa)

Cala Llonga és una de les platges més turístiques de l'illa d'Eivissa al municipi de Santa Eulària des Riu. Té un accés molt fàcil, amb transport privat i públic des de Santa Eulària. També donava nom a una antiga vénda.

## Característiques

Té unes dimensions de 200 metres de longitud i 100 metres d'amplària, té un tipus d'arena fina tant a la vorera com a el fons.
A més a més està envoltada per grans penya-segats que fan que la cala semble quasi tancada.
Com a serveis tenen: dutxes, para-sols, hamaques, lloguer d'embarcacions, escola de busseig, bars-restaurants, hotels.

## Accés

Per carretera, bé des de Santa Eulària seguint la indicació situada entre el km 11 i el 12 de la carretera d'Eivissa a Santa Eulària, o bé des d'Eivissa, en aquest cas passant prèviament per Jesús.

## Referències

* ↑ Enciclopèdia d'Eivissa i Formentera, Cala Llonga
# Open Database Connectivity

Open Database Connectivity (ODBC) és un estàndard d'accés a bases de dades desenvolupat per Microsoft amb l'objectiu que aquest permeti l'accés a qualsevol dada des de qualsevol aplicació sense que importi quin és el sistema gestor de bases de dades (DBMS per les seves sigles en anglès). Aquesta fita l'assoleix gràcies al fet que ODBC introdueix una capa de programari entre el DBMS i l'aplicació que reclama accés a les dades destinada a traduir les consultes de l'aplicació al DBMS de forma que aquest últim pugui tractar-les. La versió 2.0 de l'estàndard ODBC suporta SQL.

## Vegeu també

* Database Source Name
# Philautus mjobergi

Philautus mjobergi és una espècie de granota que es troba a Indonèsia, Malàisia i, possiblement també, a Brunei.

## Referències

* Inger, R., Iskandar, D., Das, I., Stuebing, R., Lakim, M., Yambun, P. & Mumpuni 2004. Philautus mjobergi. Llista Vermella d'Espècies Amenaçades de la UICN 2006. Consulta: 8 de gener de 2008.
# Menzel Bouzaiane

Menzel Bouzaiane, Menzel Bouzaiene o Menzel Bouzaïne (àrab: منزل بوزيان, Manzil Būzayyān) és una ciutat de la governació de Sidi Bou Zid, a Tunísia, situada uns 60 km al sud-oest de la ciutat de Sidi Bou Zid. Es troba al peu del Djebel Bou Hedma, que limita la ciutat pel sud, i les terres més fèrtils són cap al nord. La població és d'uns 6.000 habitants i és capçalera d'una delegació amb 23.760 habitants al cens del 2004.

## Infraestructures

Té estació ferroviària. Una carretera de segon ordre surt de la ciutat i recorre uns 30 km en línia completament recta fins al Djebel El Kebar, creuant la zona del Djebel Meloussi, per després connectar amb la carretera nacional que porta a la capital de la governació.

## Economia

L'activitat econòmica és agrícola amb cereals, fruites i productes lactis.

## Administració

Com a delegació o mutamadiyya, duu el codi geogràfic 43 57 (ISO 3166-2:TN-12) i està dividida en set sectors o imades:
* Menzel Bouzaïane (43 57 51)
* En-Nouamer (43 57 52)
* Kallel (43 57 53)
* EL Khorchef (43 57 54)
* El Kharrouba (43 57 55)
* El Omria (43 57 56)
* El Omrane (43 57 57)
Al mateix temps, forma una municipalitat o baladiyya (codi geogràfic 43 16).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 107-111. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 157. ISSN: 1737-7838 [Consulta: 18 agost 2021].
# Canonera

La canonera és un tipus d'embarcació ideada pel mallorquí Antoni Barceló i Pont de la Terra al començament del segle xviii, durant el tercer setge a Gibraltar a la Guerra dels Set Anys, que suposarien l'aparició dels primers vaixells blindats de la Història Moderna. Va ser utilitzat normalment en llacs, rius, o a les zones costaneres.
Es tractava, realment, de simples grans bots a rem sense aparell auxiliar de cap classe i que anaven armades amb un canó de 24 lliures (el més gran de l'època de 36 lliures només el feien servir els vaixells de 3 ponts a la bateria baixa).
El blindatge, des de l'obra morta fins una mica per sota de la línia de flotació, del qual van disposar les primeres troneres consistia en suro i posteriorment ja de ferro. Cal destacar que el blindatge s'inclinava en aresta i formava un petit baluard amb què protegir la peça d'artilleria que s'embarcava ja la seva petita dotació d'artillers i que al mateix temps, ja que evitava que els projectils incidiren perpendicularment, dificultava la penetració de la munició enemiga i tendia a desviar els projectils.

## Referències

* ↑ (castellà) Jesús Laínz, La nación falsificada, p.141
Viccionari
# Viñetas de vida

Viñetas de vida és un còmic col·lectiu creat per iniciativa d'Oxfam Intermón dins la campanya "Más y mejor ayuda" (i més tard la campanya "Sí Me Importa") per a promoure l'ajuda al desenvolupament. Un grup d'il·lustradors van escriure i dibuixar les històries després de viatjar a països en desenvolupament (Burundi, Filipines, Colòmbia, Mauritània, Marroc, Nicaragua i República Dominicana) per a visitar els projectes de desenvolupament de l'organització. Primer fou publicat a una aplicació per a mòbil gratuïta (Comic On Tour) i més tard fou publicat per Astiberri.

## Històries

* Ondas en el río de Miguel Ángel Giner i Cristina Durán Costell
    Anà a Nicaragua i visitaren els projectes centrats en la defensa dels drets de les dones.
* El bote de mermelada de Miguel Ángel Giner i Cristina Durán Costell
* Los niños sin espejo de David Rubín
    Viatjà per Burundi
* La Madeja de Sonia Pulido
    Viatjà a Colòmbia.
* Un país sin conductor de Paco Roca
    Anà a Mauritània.
* Femmes des fraises de Álvaro Ortiz
    Anà al Marroc.
* Aquí vive dios de Miguel Gallardo
    Viatjà a la República Dominicana.
* Yolanda d'Antonia Santolaya i Enrique Flores
    Anaren a les Filipines.

## Referències

* 1 2 3 4 5 6 7 8 9 Jiménez, Jesús «'Viñetas de vida', el cómic más solidario». RTVE, 29-12-2014 [Consulta: 1r juliol 2015].
* ↑ Hierro, Lola «Dibujos por el desarrollo». El País, 27-03-2014 [Consulta: 16 juliol 2017].
* 1 2 3 Constenla, Tereixa «"Viñetas de Vida": el cómic de la conciencia». El País, 19-10-2014 [Consulta: 16 juliol 2017].
* 1 2 3 4 5 6 «Oxfam Intermón Murcia inaugura 'Viñetas de Vida'». Eldiario.es, 09-02-2015 [Consulta: 16 juliol 2017].
* ↑ «FOTOGALERÍA». eldiario.es, 29-04-2015 [Consulta: 1r juliol 2015].
* ↑ «‘Cooperacómics'». El País, 27-03-2014, p. 2 [Consulta: 16 juliol 2017].
# Gerbillus poecilops

Gerbillus poecilops és una espècie de mamífer rosegador de la família dels múrids. És endèmic de les serralades costaneres de la mar Roja i l'extrem occidental del golf d'Aden (Aràbia Saudita i Iemen). El seu hàbitat natural són les zones sorrenques situades prop de poblacions, magatzems i camps de conreu. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Stuart, S. N. Gerbillus poecilops. UICN 2008. Llista Vermella d'espècies amenaçades de la UICN, edició 2008, consultada el 1 agost 2017.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Campionat d'Espanya de trial 2021

La temporada de 2021 del Campionat d'Espanya de trial fou la 54a edició d'aquest campionat, organitzat per la Reial Federació Motociclista Espanyola. El calendari oficial constava de 6 proves puntuables, celebrades entre el 18 d'abril i el 14 de novembre. 2 de les proves programades es disputaren als Països Catalans: Olvan (24 d'octubre) i Aitona (la darrera, el 14 de novembre).

## Classificació final

| Posició | Pilot | Motocicleta | Punts |
| 1 | Jaime Busto | Vertigo | 111 |
| 2 | Miquel Gelabert | Gas Gas | 96 |
| 3 | Gabriel Marcelli | Montesa | 95 |
| 4 | Adam Raga | TRRS | 88 |
| 5 | Aniol Gelabert | Beta | 62 |
| 6 | Gerard Trueba | Beta | 51 |
| 7 | Pablo Suárez | Montesa | 49 |
| 8 | Jorge Casales | Gas Gas | 31 |
| 9 | Arnau Farré | ? | 11 |

## Categories inferiors
### TR2

| Posició | Pilot | Motocicleta | Punts |
| 1 | Àlex Canales | Sherco | 112 |
| 2 | Èric Miguel | TRRS | 100 |
| 3 | Pau Martínez | Vertigo | 79 |

### TR3

| Posició | Pilot | Motocicleta | Punts |
| 1 | Sergio Moreno | Gas Gas | 94 |
| 2 | Jordi Sanjuan | Sherco | 86 |
| 3 | Joaquín Salcedo | Gas Gas | 82 |

### Altres

| Categoria | Guanyador | Motocicleta |
| TR4 | Héctor Gairín | TRRS |
| Veterans A | Eduardo Alvarez | TRRS |
| Veterans B | Juan Carlos Maurer | Gas Gas |
| Júnior | David Fabián | Beta |
| Cadet 125 | Nil Riera | Vertigo |
| Cadet | Jorge Redondo | Sherco |
| Juvenil A | Marcos Combarro | Gas Gas |
| Juvenil B | Javier Terrín | Gas Gas |

## Classificació per marques

| Posició | Marca | Punts |
| 1 | Gas Gas | 243 |
| 2 | Sherco | 190 |
| 3 | TRRS | 182 |
| 4 | Vertigo | 181 |
| 5 | Beta Trueba | 164 |
| 6 | Montesa | 50 |

## Referències

* «Campeonatos - Histórico resultados» (en castellà). rfme.com. RFME, 2022. Arxivat de l'original el 24 de març 2022. [Consulta: 15 març 2022].
* «Spain 2021» (en anglès). trialonline.org, 2021. Arxivat de l'original el 24 d’abril 2023. [Consulta: 15 març 2024].
# Pierre Vimont

Pierre Vimont (15 de juny de 1945) és un diplomàtic europeu de nacionalitat francesa que actualment exerceix el càrrec de Secretari General executiu del nou cos diplomàtic de la Unió Europea, el Servei Europeu d'Acció Exterior (SEAE), des del seu nomenament pel Consell d'Afers Exteriors a proposta de l'Alta representant, Catherine Ashton, el 25 d'octubre de 2010.
Llicenciat en Dret, diplomat pel cèlebre Institut d'Estudis Polítics de París (Sciences Po) i graduat a l'Escola Nacional d'Administració francesa, Pierre Vimont és especialista en assumptes de seguretat atlàntica. Com a diplomàtic al Quai d'Orsay, va estar destacat en les ambaixades de França en Gran Bretanya (1977-1981), davant la Unió Europea ( Representació permanent) en dues ocasions i, finalment, als Estats Units com a ambaixador des de 2007. Va ocupar diversos llocs de responsabilitat tècnica i política al Ministeri d'Exteriors de França.
A més a més del francès, la seva llengua materna, Pierre Vimont domina l'anglès i el castellà.

## Vegeu també

* Servei Europeu d'Acció Exterior

## Enllaços externs

* Currículum vitae a la web del Servei Europeu d'Acció Exterior
# Cantó de Baume-les-Dames

El cantó de Baume-les-Dames és un cantó francès del departament del Doubs, situat al districte de Besançon. Té 28 municipis i el cap és Baume-les-Dames.

## Municipis

| Adam-lès-Passavant Aïssey Autechaux Baume-les-Dames Bretigney-Notre-Dame Côtebrune Cusance Esnans Fontenotte Fourbanne Grosbois Guillon-les-Bains Hyèvre-Magny Hyèvre-Paroisse | Lanans Lomont-sur-Crête Luxiol Montivernage Passavant Pont-les-Moulins Saint-Juan Servin Silley-Bléfond Vaudrivillers Vergranne Verne Villers-Saint-Martin Voillans |

## Història

Llista dels consellers generals successius :
| Data d'elecció | Identitat | Partit |
| 1945-1958 | M. Besançon | Divers droite |
| 1958-1982 | Jacques Méry | SFIO, després PS |
| 1982- | Marc Pétrement | UDF, després Divers droite |
| les dades anteriors no són pas conegudes ||||
# Viñuela

Viñuela és un municipi d'Andalusia, a la província de Màlaga, dins la comarca de La Axarquía. Per carretera està situat a 48 kilòmetres de Màlaga i a 505 km de Madrid.

## Enllaços externs

* Pàgina amb informació de La Viñuela
* Cases rurals Arxivat 2008-03-03 a Wayback Machine.
# Gopherus berlandieri

Gopherus berlandieri és una tortuga nativa del nord de Mèxic i del sud de Texas, habitant principalment a Mèxic: Coahuila de Zaragoza, Nuevo León i Tamaulipas. Forma part del gènere Gopherus de la família Testudinidae.
Es caracteritza per tenir una cuirassa molt bombada, gairebé tan llarga com ampla, de color marró fosc, amb el centre dels escuts de color marró ataronjat gairebé groguenc en espècimens joves. Els anells de creixements en aquesta espècie són molt marcats.
El mascle en la majoria dels casos sol ser més gran i la seva cua és més llarga i ampla.

## Referències

* ↑ Dickson, James G. Wildlife of southern forests: habitat and management (en anglès). Hancock House Publishers, 2001, p.376. ISBN 0888394977.
* ↑ Ernst, Carl H.; Barbour, Roger William. Turtles of the United States (en anglès). The University Press of Kentucky, 1972, p.191.
* ↑ Palika, Liz. Turtles & Tortoises For Dummies (en anglès). John Wiley & Sons, 2011. ISBN 1118069447.

## Bibliografia

* Tortoise & Freshwater Turtle Specialist Group (1996). Gopherus berlandieri. Llista Vermella de la UICN, Unió Internacional per a la Conservació de la Natura, 2006. Consultat el 12 maig 2006 (en anglès).
* Rose, Francis L.; Judd, Frank W. «Gopherus berlandieri». A: The Conservation biology of tortoises (en anglès). IUCN, 1989, p.8-9. ISBN 2880329868.

## Enllaços externs

* Texas Tortoise
* Texas Tortoise care sheet Arxivat 2017-08-19 a Wayback Machine.